સવારથી અહીંની ગીર ( પુર્વ ) વન વિભાગની કચેરી સામે વેકરીયાપરા ખાતે અનશન પર બેસી ગયેલા ઉપસરપંચ જીજ્ઞેશગિરિ ગોસાઈની માંગણીઓ જૂનાગઢથી દોડી આવેલા સી.સી.એફ.એ સંતોષી લીધી હતી અને ડી.એફ.ઓ.સહિતના વન અધિકારીઓ સાથે મળી પારણા કરાવ્યા હતા. ઉપસરપંચની માંગણી મુજબ નવા પાંચ સિંહ આંબરડી સફારીપાર્કને આપવા જે બાબતે દરખાસ્ત થઈ ચૂકી છે અને સેન્ટ્રલ ઝૂ ઓથોરિટી પાસેથી મંજૂરી આવવાની બાકી હોય એ બાબતને ઉપસ્થિત ભાજપ આગેવાનો અતુલભાઈ કાનાણી, હિતેશભાઈ જોશી અને સરપંચ જીતુભાઈ જોશીએ સરકારમાં જઈ રજૂઆત કરવા અને મંજૂર કરવા બાહેંધરી આપી હતી નવી બસો વધારવા માટે સિંહનો વધારો થશે એટલે તુરંત ફાળવામાં આવશે અત્યારે હોલી ડે સમયે જોઈતી બસો ભાડેથી લઈ દોડાવવામાં આવે તેવો આદેશ સી.સી.એફ.એ કર્યો હતો. આંબરડી સફારી પાર્કની બે લકઝરીયસ કાર કોઈ પ્રકારની હોય નહીં જે ડિવિઝનની હોય તેવી સ્પષ્ટતા ખુદ સી.સી.એફ.એ કરી હતી આ ઉપરાંત તડકે તપતા પ્રવાસીઓ અને કેન્ટીન વિના જ ટળવળતા લોકો માટે ૭૨ કલાકમાં જ કેન્ટિન અને સેડનુ નિર્માણ કરવામાં આવશે.